
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

«Πολιτογράφηση του αλλοδαπού ΣΑΙΕΧ Φάρες του Ελιάς και άλ¬ 
λου -1- προσώπου». 

Συμπλήρωση της 100821/18.4.89 κοινής υπουργικής απόφασης, 
με την οποία καθορίζονται οι κλάδοι ΠΕ, ΤΕ και ΔΕ των οποίων 
οι υπάλληλοι κρίνονται για την κατάληψη θέσεων προϊσταμένων 
των Οργανικών μονάδων του Ο.Ε.Ε. 

Τροποποίηση της Δ1γ/5012/8.2.1985 (ΦΕΚ 77/13.2.1985 
τεύχος Β’) αποφάσεως Τπουργ. Υγείας, Πρόνοιας και Κοινωνι¬ 
κών Ασφαλίσεων. 

Τροποποίηση της Δ1γ/50788/27.11.1985 (ΦΕΚ 758/ 
19.12.1985 τ. Β) και Δ1γ/2115/27.1.1988 (ΦΕΚ 40/ 

1.2.1988 τ. Β') αποφάσεων Υπουργ. Υγείας, Πρόνοιας και Κοι¬ 
νωνικών Ασφαλίσεων. 

Έγκριση ανάθεσης έργου με μίσθωση από την Γ.Γ.Α.Ε.». 

Έγκριση του Ειδικού Κανονισμού του Λιμένα Θεσσαλονίκης αριθ. 

38.. 

Έγκριση του Ειδικού Κανονισμού του Λιμένα Λαυρίου αριθ. 22. 

Σύσταση ίδιου Νομικού Προσώπου στην Κοινότητα Πατρίδας Ν. 
Ημαθίας με την επωνυμία Σχολική Επιτροπή Δημοτικού Σχο¬ 
λείου και Νηπιαγωγείου Πατρίδας». 8 

Σύσταση Νομικού Προσώπου Δημοσίου Δικαίου στην Κοινότητα 
Κάτω Κλεινών Ν. Φλώρινας με την επωνυμία «Σχολική Επι¬ 
τροπή Νηπιαγωγείου - Δημοτικού - Γυμνασίου Κάτω Κλεινών». 9 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 48419, 73593 (1) 

«Πολιτογράφηση του αλλοδαπού ΣΑΪΕΧ Φάρες του Ελιάς και άλλου 
-1- προσώπου». 

Ο ΥΠΟΥΡΓΟΣ ΕΣΩΤΕΡΙΚΟΝ 

Με την 48419/4.9.89 απόφαση του Υπουργού Εσωτερικών, έγινε 
δεκτή η από 8.7.89 αίτηση πολιτογραφήσεως του αλλογενούς αλλοδα¬ 
πού ΣΑΙΕΧ Φάρες του Ελιάς, για απόκτηση της Ελληνικής Ιθαγένειας. 

Με την 73593 όμοια με την ίδια παραπάνω χρονολογία, έγινε δεκτή 
η από 16.7.1986 αίτηση πολιτογραφήσεως του αλλογενούς αλλοδα¬ 
πού ΑΜΠΤΕΛ ΜΕΤΑΛ Μωχάμεντ - Δημητρίου του Ιμπραχίμ, για 
απόκτηση της Ελληνικής Ιθαγένειας. 

Αθήνα, 4 Σεπτεμβρίου 1989 

Ο ΥΠΟΥΡΓΟΣ 

ΝΙΚ. ΚΩΝΓΤΑΝΤΟΠΟΥΛΟΣ 


Αριθ. 96551 (2) 

Συμπλήρωση της 100821/18.4.89 κοινής υπουργικής απόφασης, με 
την οποία καθορίζονται οι κλάδοι ΠΕ, ΤΕ και ΔΕ των οποίων οι 
υπάλληλοι κρίνονται για την κατάληψη θέσεων προϊσταμένων των 
Οργανικών μονάδων του Ο.Ε.Ε. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΡΓΑΣΙΑΣ 

Έχοντας υπόψη: 

2 1. Το αριθ. 2/77 Π.Δ. «Περί Οργανώσεως και Λειτουργίας του Ορ¬ 
γανισμού Εργ. Εστίας (ΦΕΚ 5/Α/1977). 

2. Το άρθρο 9 του Ν. 1586/86 «Βαθμολογική διάρθρωση ... και άλ- 

3 λες διατάξεις». 

3. Την αριθμ. 100821/18.4.89 κοινή απόφαση του Υπουργού 
Προεδρίας της Κυβέρνησης και του Υφυπουργού Εργασίας. 

4. Το 6973/23.8.89 έγγραφο του Προέδρου του Δ.Σ. του Ο.Ε.Ε. 

4 και το συνημμένο πρακτικό της 29/16.8.89 συνεδρίασης του Δ.Σ. του 
- . Οργανισμού, αποφασίζουμε: 

Συμπληρώνουμε ως εξής τα παρακάτω εδάφια της 100821/ 
18.4.89 κοινής απόφασης του Υπουργού Προεδρίας της Κυβέρνησης 
και του Υφυπουργού Εργασίας «Καθορισμός των Κλάδων των οποίων 
οι υπάλληλοι κρίνονται για την κατάληψη θέσεων προϊσταμένων των 
Οργανικών μονάδων του Ο.Ε.Ε.»: 

α) Στο εδ. 2 της παρ. 1 «Προϊστάμενος Δ/νσης» και στο εδ. 2 της 
παρ. 3 «Προϊστάμενος Γραφείου» προστίθεται στο τέλος «ή ΔΕΙ Διοικη¬ 
τικού». 

β) Στο εδ. 4 της παρ. 1 «Προϊστάμενος τμήματος ΚΕΚ - ΚΕΝ της 
Δ/νσης Μετεργααιακής Μέριμνας» προστίθεται στο τέλος «ή ΔΕ3 Εκ¬ 
παιδευτικών Πτυχιούχων μέσων Σχολών». 

Κατά τα λοιπά εξακολουθεί να ισχύει η 100821/18.4.89 απόφαση. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Σεπτεμβρίου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΡΓΑΣΙΑΣ 

ΑΘΑΝ. ΚΑΝΕΛΛΟΠΟΥΛΟΣ ΘΕΟΧ. ΠΑΠΑΜΑΡΓΑΡΗΣ 
- 

Αριθ. Δίγ/οιχ. 32872 (3) 

Τροποποίηση της Δ1γ/5012/8.2.1985 (ΦΕΚ 77/13.2.1985 τεύ¬ 
χος Β') αποφάσεως Υπουργ. Υγείας, Πρόνοιας και Κοινωνικών 
Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 2592/1953. 

2. Τις διατάξεις του Ν. 1397/1983. 

3. Τις διατάξεις του άρθρου 6 του Ν. 1278/1982. 

4. Τις αποφάσεις μας Α3β/6537/23.5.1984, Α3β/18189/ 
11.12.1985 και Δ1γ/5012/8.2.1985 (ΦΕΚ 77/13.2.1985 τεύχος 

Β'). 

5. Το από 28.7.1989 τηλεγράφημα της Ελληνικής Οδοντιατρικής 
Ομοσπονδίας, αποφασίζουμε: 

1. Τροποποιούμε την αριθ, Δ1γ/5012/8.2.1985 (ΦΕΚ 77/ 
13.2.1985 Τεύχος Β’) απόφασή μας και διορίζουμε στα κατωτέρω 
Συμβούλια Κρίσεως και Επιλογής Ιατρικού και Οδοντιατρικού Προσω¬ 
πικού Νοσηλευτικών Ιδρυμάτων, ως εκπροσώπους της Ελληνικής Οδο¬ 
ντιατρικής Ομοσπονδίας τα κατωτέρω πρόσωπα: 

α. 4ο Συμβούλιο Κρίσεως και Επιλογής Ιατρικού και Οδοντιατρικού 
Προσωπικού Ναηλευτικών Ιδρυμάτων που εδρεύει στο Περιφερειακό 
Γενικό Νοσοκομείο Αθηνών ΚΑΤ τον Γεώργιο Γούλα, σε αντικατά¬ 
σταση του Παναγιώτη Βίγλα. 

β. 10ο Συμβούλιο Κρίσεως και Επιλογής Ιατρικού και Οδοντιατρι¬ 
κού Προσωπικού Νοσηλευτικών ιδρυμάτων που εδρεύει στο Νομαρ¬ 
χιακό Γενικό Νοσοκομείο Θεσσαλονίκης «ΚΕΝΤΡΙΚΟ» τον Κων/νο 
Χατζηπαναγιώτου, σε αντικατάσταση της Άννας Πατρικίου. 

2. Κατά τα λοιπά ισχύει η ανωτέρω τροποποιούμενη απόφαση, όπως 
τροποποιήθηκε μεταγενέστερα. 

Η απόφαση αυτή να δημοαιευθεί στην Εφημερίδα της Κυβερνήσεως. 

Αθήνα, 8 Σεπτεμβρίου 1989 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 
. -♦- 

Αριθ. Αίγ/30849 (4) 

Τροποποίηση της Δίγ/ 50788/ 27.11.1985 (ΦΕΚ 758/ 

19.12.1985 τ. Β') και Δίγ/ 2115/27.1.1988 (ΦΕΚ 40/ 

1.2.1988 τ. Β') αποφάσεων Τπουργ. Υγείας, Πρόνοιας και Κοινω¬ 
νικών Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 4 του Ν. 76/1974. 

2. Τις διατάξεις του Ν.Δ. 104/1974. 

3. Τις διατάξεις του Π.Δ. 677/1974. 

4. Την κοινή απόφαση των Υπουργών Προεδρίας Κυβερνήσεως και 
Υγείας, Πρόνοιας και Κοινών. Ασφαλίσεων 680/26.4.1982. 

5. Τις αποφάσεις μας Δ1γ/50788/27.11.1985 (ΦΕΚ 758/ 
19.12.85 τ. Β’) και Δ1γ/2115/27.1.1988 (ΦΕΚ 40/1.2.88 τ. Β’). 

'6. Το αριθ. 181/16.8.1989 έγγραφο του Αρείου Πάγου, αποφασί¬ 
ζουμε: 

Τροποποιούμε τις ανωτέρω (5) σχετικές αποφάσεις μας και διορί¬ 
ζουμε Πρόεδρο της Επιτροπής του άρθρου 4 του Ν. Δ/τος 76/1974 
για την κρίση αιτημάτων υπαλλήλων Ιδρυμάτων Υγιεινής και Πρόνοιας 
τον Γεώργιο Χριστινάκη, Αρεοπαγίτη με αναπληρωτή του τον Βασίλειο 
Κούσουλα, ομοίως, σε αντικατάσταση αντίστοιχα των Γεωργίου Σφυρή, 
που αποχώρησε από την Υπηρεσία και Αθανασίου Μανέτα. 

Η απόφαση αυτή να δημοαιευθεί στην Εφημερίδα της Κυβερνήσεως. 

Αθήνα, 8 Σεπτεμβρίου 1989 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 
- φ- 

Αριθ. 5597 (5) 

Έγκριση ανάθεσης έργου με μίσθωση από την Γ.Γ.Α.Ε.». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΕΣΩΤΕΡΙΚΩΝ 

ΚΑΙ ΠΟΛΙΤΙΣΜΟΥ 

1. Σύμφωνα με: 

α) Τις διατάξεις του άρθρου 15 του Ν. 1735/87 (ΦΕΚ 195/Α/ 
11.11.87). 

β) Τις διατάξεις του άρθρου 13 του Ν. 1288/82 (ΦΕΚ 120/Α/ 
1.10.83). 

γ) Τις διατάξεις των άρθρων 24, 26, 27 του Ν. 1558/85 (ΦΕΚ 
137/Α/26.7.85). 

δ) Τις διατάξεις του Π.Δ. 131/89 (ΦΕΚ 64/Α/3.3.89) «Οργά¬ 
νωση υπηρεσιών Γενικής Γραμματείας Απόδημου Ελληνισμού». 

ε) Το άρθρο 1 του Ν. 1256/82 Για την πολυθεσία, την πολυαπασχό- 


ληση κ.λπ.). 

στ) Την αριθ. ΔΙΠΙΔ/9.91/96/3029/1988 εγκύκλιο του Υπουρ¬ 
γείου Προεδρίας της Κυβέρνησης. 

ζ) Τις ανάγκες της Γενικής Γραμματείας Απόδημου Ελληνισμού σε 
εξειδικευμένο προσωπικό, αποφασίζουμε: 

1. Εγκρίνουμε την ανάθεση με μίσθωση από την Γ.Γ.Α.Ε. σ’ έναν (1) 
Καθηγητή (Τακτικό, αναπληρωτή ή Επίκουρο) Δημοσίου Δικαίου της 
Νομικής Σχολής Ελληνικού Πανεπιστημίου (Μέλος Διδακτικού/ 
Ερευνητικού Προσωπικού - ΔΕΠ) για την εκπόνηση μελέτης σχετικά με 
το δικαίωμα ψήφου των μεταναστών κυρίως των χωρών της ΕΟΚ και 
τις δυνατότητες που υπάρχουν να υλοποιηθεί αυτό καθώς και των ναυ¬ 
τικών με συνολική απασχόληση ενάμισι (11 /2) μήνα και συνολικό ποσό 
αμοιβής 600.000 δρχ. 

2. Το πιο πάνω έργο αφορά εργασίες που δεν ανάγονται στον κύκλο 
καθηκόντων των υπαλλήλων της Γ.Γ.Α.Ε. 

3. Τόπος εκτέλεσης των έργων θα είναι η Αθήνα. 

4. Υπάρχουν οι σχετικές πιστώσεις στον ΚΑΕ 0871 τουΦ. 21400. 

5. Η απόφαση αυτή να δημοαιευθεί στην Εφημερίδα της Κυβερνή¬ 
σεως. 

Αθήνα, 11 Σεπτεμβρίου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΟΝ 

Αθ. ΚΑΝΕΛΛΟΠΟΥΛΟΣ Ν. ΚΟΝΣΤΑΝΤΟΠΟΥΛΟΣ 

ΠΟΛΙΤΙΣΜΟΥ 

Γ. ΜΥΛΩΝΑΣ 
-♦- 

Αριθ. 3131/229/89 (6) 

Έγκριση του Ειδικού Κανονισμού του Λιμένα Θεσσαλονίκης αριθ. 38. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 156 του Ν.Δ. 187/73 «περί Κωδικός 
Δημοσίου Ναυτικού Δικαίου». 

2. Το έγγραφο του Νομάρχη Θεσ/νίκης αριθ. 21449/14.6.89. 

3. Το σχέδιο του Ειδικού Κανονισμού του Λιμένα Θεσ/νίκης, που 
μας υποβλήθηκε με την αναφορά της Λιμενικής Αρχής θεσ/νίκης αριθ. 
3131 /12/14.6.89 και επειδή με τις ανωτέρω διατάξεις ρυθμίζονται 
θέματα που κανονίζουν την εύρυθμη λειτουργία του λιμένα, αποφασί¬ 
ζουμε: 

Άρθρο Μόνο 

α) Εγκρίνουμε τον παρακάτω Ειδικό Κανονισμό του λιμένα Θεσ/ 
νίκης αριθ. 38. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΘΕΣ/ΝΙΚΗΣ 
Αριθ. 38 

«Ρυμούλκηση πλοίων στο λιμάνι Θεσσαλονίκης». 

Ο ΚΕΝΤΡΙΚΟΣ ΛΙΜΕΝΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

α. Τις διατάξεις του δια του από 9 Ιουνίου 1948 Β.Δ. Κωδικοποιηθέ- 
ντος Νόμου 499/1947 «περί πειθαρχικής εξουσίας των προϊσταμένων 
Λιμενικών Αρχών» (ΦΕΚ 162/Α'), συνδυαζόμενες με τα άρθρα 141- 
157 του Ν.Δ. 187/73 με το οποίο κυρώθηκε ο Κώδικας Δημοσίου 
Ναυτικού Δικαίου (ΦΕΚ 261 Α'). 

β. Τις διατάξεις του Ν.Δ. 444/70 «περί αρμοδιότητος Λ.Σ. και σχέ¬ 
σεων προς τας αρμοδιότητας των Σωμάτων Ασφαλείας» (ΦΕΚ 93/Α'/ 
70). 

γ) Τις διατάξεις του άρθρου 188 παράγρ. 2 του ΝΔ 187/73 (ΦΕΚ 
261 Α/73), όπως αντικαταστάθηκε με το άρθρο 1 του ΝΔ 32/74 
(ΦΕΚ 248 Α/74). 

Άρθρο 1 
, Όρια ισχύος. 

Ο παρών Κανονισμός λιμένα θεσ/νίκης ισχύει στη χερσαία και θα¬ 
λάσσια ζώνη του λιμένα Θεσ/νίκης καθώς και στους λιμένες, του όρ¬ 
μους και τη θαλάσσια έκταση της περιοχής δικαιοδοσίας της Λιμενικής 

Αρχής Θεσ/νίκης, των υποτεταγμένων σ’ αυτήν Λιμενικών Τμημάτων, 
Λιμενικών Σταθμών και Υπαλλήλων Λιμένων, όπως αυτή καθορίζεται 
από τις κείμενες διατάξεις. 

Άρθρο 2 

Ορισμοί 

Οι ακόλουθοι όροι, στα πλαίσια του Κανονισμού αυτού, έχουν την πιο 
κάτω σημασία: 

1. Ρυμουλκά: Τα ειδικά πλοία που είναι εφοδιασμένα με άδεια της 
Λιμενικής Αρχής, η οποία εκδίδεται μετά από σύμφωνη γνώμη της 
Διεύθυνσης Ελέγχου Εμπορικών Πλοίων (ΕΕΠ), για την κατ’ επάγ¬ 
γελμα διενέργεια ρυμουλκήσεων και εκτέλεση συναφών εργασιών, 
εκτός ρυμουλκήσεων, στην περιοχή ευθύνης του Κεντρικού Λιμεναρ¬ 
χείου Θεα/νίκης, όπως αυτή καθορίζεται από τις κείμενες διατάξεις. 

2. Εργασίες εκτός ρυμουλκήσεων: Η από μέρους του ρυμουλκού τρο¬ 
φοδότηση πλοίων με ατμό για την κίνηση κυρίων μηχανών και βοηθητι¬ 
κών μηχανημάτων (ιππάρια, βαρούλκα κ.λπ.) η παροχή ηλεκτρικού 
ρεύματς σε πλοία και η άντληση υδάτων. 

3. Επιφυλακή ρυμουλκού: 

Η παραμονή σε κατάσταση ετοιμότητας ρυμουλκού πλησίον πλοίου 
που διενεργεί φορτοεκφόρτωση ευφλέκτων και επικινδύνων υλών και 
γενικώς παραμένει στις εγκαταστάσεις πετρελαιοειδών, εταιριών κοινής 
ωφελείας εργοστασίων κ.λπ. όταν από τις κείμενες διατάξεις επιβάλλε¬ 
ται η υποχρέωση αυτή. 

' 4. Εγκαταστάσεις: Οι πάσης φύσεως υποθαλάσσιες, θαλάσσιες και 
παράκτιες τεχνικές κατασκευές, απαραίτητες για την φορτοεκφόρτωση 
και αποθήκευση πετρελαιοειδών και χημικών ουσιών σε οποιαδήποτε 
μορφή. 

Άρθρο 3 

Άδεια ρυμούλκησης 

1. Απαγορεύεται η εκτέλεση ρυμούλκησης εντός της χωρικής αρμο¬ 
διότητας της Λιμενικής Αρχής θεσ/νίκης από ρυμουλκά πλοία τα 
οποία δεν είναι εφοδιασμένα με άδεια της ως άνω Λιμενικής Αρχής ή 
από ρυμουλκά ξένης σημαίας. 

2. Σε εξαιρετικές δικαιολογημένες κατά την κρίση της Λιμενικής Αρ¬ 
χής Θεα/νίκης περιπτώσεις ανωτέρας βίας ή έκτακτης ανάγκης μπορεί 
να επιτραπεί η εκτέλεση ρυμουλκικών εργασιών από Ρ/Κ που δεν είναι 
εφοδιασμένα με άδεια της ως άνω Λιμενικής Αρχής και για όσο χρόνο 
διαρκεί η ανωτέρω βία ή έκτακτη ανάγκη. 

Άρθρο 4 
Έκδοση άδειας 

1. Για την έκδοση, της αναφερόμενης στο προηγούμενο άρθρο, 
άδειας απαιτούνται: 

α. Σύμφωνη γνώμη της Δ/νσης Ελέγχου Εμπορικών Πλοίων 
(ΔΕΕΠ). 

β. Εφοδιασμός του πλοίου με τα προβλεπόμενα από τις,κείμενες δια¬ 
τάξεις ναυτιλιακά έγγραφα και πιστοποιητικά αξιοπλοίας. 

γ. Υπεύθυνη δήλωση Ν. 1599/86 του πλοιοκτήτη, όπου θα δηλώνει 
ότι το Ρ/Κ δεν είναι εφοδιασμένο με αντίστοιχη άδεια οποιοσδήποτε άλ¬ 
λης Λιμενικής Αρχής. 

2. Η χορηγούμενη ως άνω άδεια ρυμουλκού πρέπει οπωσδήποτε να 
περιλαμβάνει: 

α) Όνομα πλοίου, β) Λιμένα και αριθμό Νηολογίου, γ) Ολική χωρη¬ 
τικότητα και ιπποδύναμη, δ) Όνομα πλοιοκτήτη ή πλοιοκτήτριας εται¬ 
ρείας, ε) Σύνθεση πληρώματος; στ) Αριθμό εκτελουμένων φυλακών 
πληρώματος και ώρα έναρξης - λήξης εκάστης φυλακής. 

3. Η ισχύς της πιο πάνω άδειας αναστέλλεται αυτοδίκαια και για όσο 
χρόνο εκλείψουν οι προϋποθέσεις έκδοσής της και ανακαλείται όταν με- 
ταβιβασθεί η κυριότητα του Ρ/Κ κατά ποσοστό μεγαλύτερο του 50% ή 
όταν το Ρ/Κ ασχολείται εκτός λιμένα θεσ/νίκης και εκτός λιμένων δι¬ 
καιοδοσίας της Λιμενικής Αρχής Θεσ/νίκης με ρυμουλκικές εργασίες 
για χρονικό διάστημά μεγαλύτερο των δύο (2) μηνών. 

4. Μέσα σε ένα (1) μήνα από της δημοσίευσης σε ΦΕΚ του παρόντος 
Κανονισμού οι πλοιοκτήτες των εφοδιασμένων με άδεια εκτέλεσης ρυ¬ 
μουλκικών εργασιών της Λιμενικής Αρχής θεσ/νίκης Ρ/Κ υποχρεού- 
νται να υποβάλλουν την υπεύθυνη δήλωση της παραγράφου 1γ του πα¬ 
ρόντος άρθρου, άλλως παρελθούσης απράκτου της προθεσμίας αυτής 
ανακαλείται η ως άνω άδεια. 


Άρθρο 5 

Ανώτατος αριθμός αναγκαιούντων ρυμουλκών 
- Χορήγηση νέων αδειών 

1. Ο ανώτατος αριθμός Ρ/Κ για κάλυψη των αναγκών του λιμένος 
σε ρυμουλκικές εργασίες προσδιορίζεται από τον αριθμό των Ρ/Κ που 
έχουν εφοδιασθεί με άδεια εκτέλεσης ρυμουλκικών εργασιών του Κε¬ 
ντρικού Λιμεναρχείου θεα/νίκης μέχρι την ημέρα της δημοσίευσης σε 
ΦΕΚ του παρόντος Κανονισμού. 

2. Πέραν του καθοριζόμενου στην προηγούμενη παράγραφο ανώτα¬ 
του αριθμού ρυμουλκών, για την κάλυψη των αναγκών του λιμένος εί¬ 
ναι δυνατή η χορήγηση νέων αδειών ρυμουλκών, μόνο σε περίπτωση 
κατά την οποία θα διαπιστωθεί αδυναμία των υπαρχόντων ρυμουλκών 
να ικανοποιήσουν τις ανάγκες του λιμένος από την αποδεδειγμένα αυξη¬ 
μένη κίνηση πλοίων σ’ αυτόν σε αριθμό και μέγεθος. Η πιο πάνω διαπί¬ 
στωση θα γίνεται από επιτροπή της οποίας θα προεδρέυει ο Κεντρικός 
Λιμενάρχης Θεσ/νίκης και θα αποτελείται από τον Προϊστάμενο του 
Τμήματος Επιθεώρησης Εμπορικών Πλοίων του Κ.Λ.Θ. ένα πλοηγό 
της Π.Υ. του λιμένα θεσ/νίκης, ένα εκπρόσωπο του ΟΛΘ, ένα εκπρό¬ 
σωπο της Ένωσης Πλοιοκτητών Ρυμουλκών Επαρχίας και ένα εκπρό¬ 
σωπο της Ένωσης Πληρωμάτων Ρυμουλκών και Ναυαγοσωστών 
Επαρχίας «Ο Μέγας Αλέξανδρος». 

Η εν λόγω επιτροπή λαμβάνοντας υπόψη τα στατιστικά στοιχεία και 
περιστατικά που αποδεικνύουν την αδυναμία των υπαρχόντων ρυμουλ¬ 
κών να ικανοποιήσουν τις ανάγκες του λιμένα, συντάσσει αιτιολογημένο 
πρακτικό - εισήγηση, βάσει της οποίας ο Κεντρικός Λιμενάρχης Θεσ/ 
νίκης ζητά έγκριση του ΥΕΝ για την χορήγηση σχετικών αδειών. 

3. Για να αποκτήσουν τις νέες άδειες τα Ρ/Κ, για τα οποία έχουν 
υποβληθεί αιτήσεις στην Λιμενική Αρχή θεσ/νίκης, θα πρέπει εκτός 
των προϋποθέσεων της παραγρ (1) του άρθρου 4 του παρόντος, να είναι 
ιπποδύναμης τουλάχιστον 500 ΒΗΡ και ηλικίας όχι μεγαλύτερης των 
δέκα (10) ετών. Σε περίπτωση που οι εκκρεμούσες στη Λιμενική Αρχή 
θεσ/νίκης αιτήσεις για χορήγηση νέων αδειών είναι περισσότερες των 
αδειών που θα χορηγηθούν, προτιμώνται τα νεώτερα σε ηλικία ρυ¬ 
μουλκά με την σειρά υποβολής των αιτήσεων των από τα έχοντα μεγα¬ 
λύτερη ιπποδύναμη. 


Άρθρο 6 

Κάθε πλοιοκτήτης ρυμουλκού που έχει άδεια της Λιμενικής Αρχής 
θεσ/νίκης, μπορεί οποτεδήποτε να αντικαταστήσει το σκάφος του με 
άλλο, εφόσον πληρεί τις προϋποθέσεις της παραγράφου (1) του άρθρου 4 
και επιπλέον θα είναι ηλικίας μικότερης του αποσυρομένου και όχι με¬ 
γαλύτερης των είκοσι (20) ετών, ιπποδύναμης δε τουλάχιστον 500 
ΒΗΡ. 


, Άρθρο 7 

Ρυμούλκηση από μη Ρ/Κ πλοία 

Σε εξαιρετικές περιπτώσεις, δικαιολογημένες κατά την κρίση της Λι¬ 
μενικής Αρχής, μπορεί να επιτραπεί η διενέργεια των αναφερομένων 
στο άρθρο 2 εργασιών και από άλλο πλοίο κατά τις οδηγίες της Διεύθυν¬ 
σης Ελέγχου Εμπορικών Πλοίων (ΔΕΕΠ) εφόσον δεν υπάρχει διαθέ¬ 
σιμο ρυμουλκό ή είναι δύσκολη η προσέγγισή του. 

Άρθρο 8 

Υπόχρεα σε ρυμούλκηση πλοία 

Η χρησιμοποίηση ρυμουλκού είναι υποχρεωτική για όλα τα πλοία 
κατά την είσοδο - έξοδο στον λιμένα, για αγκυροβολιά ή πρόσδεση σε 
κρηπίδωμα και εγκαταστάσεις, καθώς επίσης κατά τις μετακινήσεις σ’ 
ολόκληρη την περιοχή ευθύνης του Κεντρικού Λιμεναρχείου Θεσ/νίκης, 
εκτός από τις εξαιρέσεις του επόμενου άρθρου. 

Άρθρο 9 

Εξαιρέσεις από την υποχρεωτική ρυμούλκηση 

1. Από την υποχρεωτική ρυμούλκηση εξαιρούνται οι ακόλουθες κα- 
τηγορίες πλοίων, εκτός εάν κατά την κρίση της Λιμενικής Αρχής, δυ¬ 
σμενείς συνθήκες ή άλλοι λόγοι επιβάλλουν τη ρυμούλκηση. 

α. Τα κάτω των 1.000 κόρων ολικής χωρητικότητας (ΚΟΧ). 

β. Τα με Ελληνική σημαία Ε/Γ - Ε/Γ - Ο/Γ και Φ/Γ - Ο/Γ πλοία 
που εκτελούν ακτοπλοΐα και Ε/Γ - Ο/Γ που επεκτείνουν τα ταξίδια τους 
σε λιμένες του εξωτερικού. 

γ. Τα με ελληνική σημαία τουριστικά πλοία που κάνουν προγραμμα¬ 
τισμένα τακτικά κυκλικά τουριστικά ταξίδια επί ένα τουλάχιστον τρί¬ 
μηνο κάθε χρόνο, μεταξύ ελληνικών λιμένων και που επεκτείνουν τα τα¬ 
ξίδια τους σε λιμένες του εξωτερικού. 

δ. Τα με Ελληνική σημαία Φ/Γ πλοία μέχρι 2.000 ΚΟΧ τύπου 
ΜΙΝΙ ΒΙΙΓΚ ΟΑΚΚΙΕΚ ή Φ/Γ εφόσον είναι εφοδιασμένα με δύο (2) 
αυτοματοποιημένες μηχανές εσωτερικής καύσης, που κινούν ισάριθμες 
έλικες και που λειτουργούν αυτοτελώς και ελέγχονται από την γέφυρα. 

ε. Τα ελληνικά πολεμικά πλοία. 

στ. Τα πλοία, που φθάνουν ή αναχωρούν από το αγκυροβόλιο (ράδα) 
κόλπου Θεσσαλονίκης (έξω από τον λιμένα). 

2. Η ρυμούλκηση είναι, με ευθύνη του πλοιάρχου, υποχρεωτική για 
πλοία οποιασδήποτε χωρητικότητας, όταν έχει διαπιστωθεί βλάβη ή 
ζημία στο σύστημα αναπόδισης, στο μηχανισμό πηδαλιουχίας ή στον 
εξαρτισμό αγκυροβολιάς. 

3. Όλες οι προηγούμενες κατηγορίες πλοίων προσλαμβάνουν υπο¬ 
χρεωτικά ρυμουλκά όταν μεταβαίνουν για πρόσδεση ή αναχωρούν από 
τις εγκαταστάσεις των αγκυροβολιών των εταιρειών πετρελαιοειδών 
και τεχνητών νησίδων αυτών. 

Άρθρο 10 

Προϋποθέσεις Ρ/Κ για εκτέλεση επιφυλακής 

1. Τα ρυμουλκά που θα εκτελούν επιφυλακή πρέπει να καλύπτουν τις 
ακόλουθες προϋποθέσεις: 

α. θα έχουν διαστάσεις, ιπποδύναμη και ελικτικές ικανότητες, ανάλο¬ 
γες με το μέγεθος του πλοίου που φορτοεκφορτώνει επικίνδυνες γενικά' 
ύλες , σύμφωνα με τις οδηγίες της Διεύθυνσης Ελέγχου Εμπορικών 
Πλοίων. Υπεύθυνοι για την τήρηση των παραπάνω προϋποθέσεων καθί¬ 
στανται οι πλοιοκτήτες Ν. Πράκτορες, πλοίαρχοι και οι διαχειριστές ή 
διευθυντές των εγκαταστάσεων. 

β. θα είναι εφοδιασμένα με γάντζο που θα μπορεί να απαγκιστρώνε¬ 
ται αυτόματα από την γέφυρα. 

γ. θα φέρουν περιφερειακό ελαστικό ή ξύλινο περιφερειακό ζωστήρα 
στο ύψος του μεγίστου πλάτους του σκάφους. 

δ. θα διαθέτουν εγκατάσταση παραγωγής αφρού (ΕΟΑΜ) και ποσό¬ 
τητα υλικού παραγωγής αφρού (200) τουλάχιστον λίτρα σε δοχεία των 
είκοσι (20) λίτρων ή μέσα σε κατάλληλη δεξαμενή, εφόσον ο αφρός πα¬ 
ρέχεται απευθείας χωρίς την χρησιμοποίηση ειδικού ακροσωληνίου. 

Η παραγόμενη ποσότητα αφρού θα είναι τουλάχιστον εξήντα (60) κυ¬ 
βικά μέτρα και για συνεχή λειτουργία μιας ώρας. 

ε. θα διαθέτουν μία (1) τουλάχιστον εξάρτηση πυροσβέστου και δύο 
(2) τσεκούρια. 

στ. θα έχουν τακτική διάμετρο κύκλου στροφής το πολύ 2,5 (μήκος 
ιαάλου). 

ζ. Η καπνοδόχος θα είναι εφοδιασμένη με σπινθηροπαγίδα. 

η. θα διαθέτουν αντιασφυξιογόνες προσωπίδες για όλα τα μέλη του 
πληρώματος. 

θ. θα διαθέτουν μια συσκευή οξυγόνου για την αποκοπή των αλυσί¬ 
δων των αγκυρών. 

2. Ειδική μνεία περί της δυνατότητας ενός ρυμουλκού να εκτελεί επι¬ 
φυλακή γίνεται στην άδεια ρυμουλκού που χορηγείται από την Λιμενική 
Αρχή, σύμφωνα με το άρθρο 4 του παρόντος Κανονισμού. 

3. Ως χρόνος παραμονής του ρυμουλκού επιφυλακής καθορίζεται: α) 
Σε περίπτωση εκφορτώσεως από τον κατάπλου του πλοίου μέχρι πλή¬ 
ρως εκφορτώσεώς του. β) Σε περίπτωση φορτώσεως από την έναρξη 
της φορτώσεως μέχρι την απόπλου του πλοίου. 

4. Υπεύθυνοι για την πρόσληψη κατάλληλου Ρ/Κ επιφυλακής καθί¬ 
στανται οι διαχειριστές ή διευθυντές των εγκαταστάσεων εταιρειών πε¬ 
τρελαιοειδών, εταιρειών κοινής ωφελείας, εργοστασίων κ.λπ. για λογα¬ 
ριασμό και στην περιοχή των οποίων λαμβάνει χώρα η φορτοεκφόρ¬ 
τωση των επικίνδυνων υλών. 


5. Τα δικαιώματα των ρυμουλκών επιφυλακής, διέπονται υπό Ειδι¬ 
κού Κανονισμού Λιμένος Θεσ/νίκης. 

6. Υποχρεώσεις κυβερνητών ρυμουλκών επιφυλακής: 

α, θα διαθέτουν το ρυμουλκό και το πλήρωμά του σε άμεση ετοιμό¬ 
τητα καθόλο το χρόνο της επιφυλακής για αντιμετώπιση οιουδήποτε πε¬ 
ριστατικού που τυχόν θα εκδηλωθεί στο πλοίο που φορτοεκφορτώνει τις 
επικίνδυνες ύλες. 

β. θα διαθέτουν τα πυροσβεστικά μέσα του ρυμουλκού σε κατάσταση 
άμεσης ετοιμότητας χρησιμοποίησης, διαιρώντας κατάλληλα το πλή¬ 
ρωμα. 

γ. θα δηλώνουν ραδιοτηλεφωνικά στην Λιμενική Αρχή την έναρξη 
της επιφυλακής στο συγκεκριμένο πλοίο καθώς και την λήξη αυτής. 

δ. σε καμμία περίπτωση δεν θα απομακρύνεται στο Ρ/Κ από το 
πλοίο, πλησίον του οποίου εκτελεί την επιφυλακή. 

*· θα βρίσκεται σε συνεχή ραδιοτηλεφωνική επικοινωνία με τον 
πλοίαρχο του πλοίου που φορτοεκφορτώνει το επικίνδυνο υλικό και θα 
ενημερώνει ανελλιπώς την Λιμενική Αρχή επί παντός περιστατικού που 
θα έθετε το πλοίο σε κατάσταση κινδύνου (αιφνίδια μεταβολή καιρικών 
συνθηκών, αποκοπή σχοινιών προσδέσεως, ρυμουλκών κ.λπ.). 

Άρθρο 11 

Ρυμουλκά ασφάλειας λιμένα 

1. Για την εύρυθμη λειτουργία του λιμένα και την αντιμετώπιση 
εκτάκτων αναγκών ή επικίνδυνων καταστάσεων είναι υποχρεωτική η 
παραμονή σε 24ωρη βάση ενός (1) ρυμουλκού, τα στοιχεία του οποίου 
θα γνωστοποιούνται εγγράφως στο τμήμα Αγκυροβολιάς του Κεντρι¬ 
κού Λιμεναρχείου Θεσ/νίκης με μέριμνα των πλοιοκτητών των Ρ/Κ ή 
του υπεύθυνου της κοινοπραξίας των. 

2. Στην υποχρέωση της προηγούμενης παραγράφου υπόκεινται όλα 
τα Ρ/Κ πλοία που διενεργούν κατ’ επάγγελμα ρυμουλκήσεις στην πε¬ 
ριοχή ευθύνης του Κ.Λ. θεσ/νίκης και πληρούν τις ακόλουθες προϋπο¬ 
θέσεις: 

α. Έχουν σε ισχύ Πρωτόκολλο Γενικής Επιθεώρησης (ΠΓΕ). 
β. Διαθέτουν συνολική ιπποδύναμη τουλάχιστον 300 ΒΗΡ. 
γ. Εξασφαλίζουν ταχύτητα, όταν δεν κάνουν ρυμούλκηση, τουλάχι¬ 
στον δέκα (10) κόμβων. 

δ. Έχουν ολικό μήκος .τουλάχιστον είκοσι (20) μέτρα, 
ε. Διαθέτουν γάντζο ρυμούλκησης με σύστημα απαγκίστρωσής του 
από τη γέφυρα. 

3. Τα Ρ/Κ ασφάλειας λιμένα θα πρέπει, εκτός από συμμόρφωσή τους 
με τις απαιτήσεις του ισχύοντος Κανονισμού περί πυροσβεστικών μέσων 
των πλοίων, που θα αποδεικνύεται από το ΠΓΕ, να διαθέτουν και τα 
ακόλουθα εφόδια. 

α. Μια συσκευή οξυγόνου για την αποκοπή των αλυσίδων των αγκυ¬ 
ρών. 

β. Δέκα τέσσερις (14) φορητούς πυροσβεστήρες μαζί με αυτούς που 
«αναγράφονται στο ΠΓΕ αυτού, από τους οποίους οκτώ (8) τουλάχιστον 
θα είναι αφρού και τέσσερις (4) θα έχουν γόμωση διοξειδίου του άν¬ 
θρακα ((Ό 2 ) ή ξηράς χημικής κόνεως και θα συνοδεύονται με εν ισχύει 
πιστοποιητικό επιθεώρησης. 

γ. Μία πλήρη εξάρτηση πυροσβέστου. 

δ. Δύο (2) γάντζους (κόρακες) προσαρτημένους σε επιμήκεις κο¬ 
ντούς. 

ε. Διάφορα ξυλουργικά εργαλεία (σφήνες - σφυριά κ.λπ.). 
στ. Φορητό ηλεκτρικό μηχανοτρύπανο. 

ζ. Δύο (2) επιπρόσθετα κυκλικά σωσίβια με ελαφρό σχοινί μήκους 
τουλάχιστον 27,5 μέτρων. 

η. Μία τουλάχιστον αντλία πυρκαϊάς με δυνατότητα ωριαίας συνολι¬ 
κής παροχής τουλάχιστον 120 Μ3 και πίεση κατάθλιψης 6 νιλ/ιιων 
0Μ2. π λ. /ι* 

θ. Φαρμακείο και φορείο μεταφοράς ασθενούς, 
ι. Ικανό αριθμό ατομικών σωσιβίων ζωνών ενηλίκων επιπλέον των 
απαιτουμένων για το πλήρωμα και σε κάθε περίπτωση όχι λιγότερα από 
δέκα. 

4. Εκτός από τα επιπρόσθετα εφόδια της προηγούμενης παραγράφου 
τα Ρ/Κ ασφαλείας λιμένα πρέπει να εφοδιάζονται και με κάθε άλλο εφό¬ 
διο που συμπληρωματικά απαιτείται, σύμφωνα με τις απαιτήσεις της 
ναυτικής τέχνης και εμπειρίας για την εκπλήρωση του σκοπού για τον 
οποίο προορίζονται. 

5. Τα ρυμουλκά ασφαλείας κανονικά επανδρωμένα θα τελούν υπό τις 
οδηγίες του Αξιωματικού Φυλακής κατά τις μη εργάσιμες ώρες και του 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6873 


Γραφείου Αγκυροβολιάς του Κεντρικού Λιμεναρχείου Θεσσαλονίκης, 
κατά τις εργάσιμες, θα μπορούν δε να απασχολούνται στις εργασίες που 
προβλέπει ο Κανονισμός αυτός μετά από σχετική άδεια, υπό την προϋ¬ 
πόθεση ότι οι Κυβερνήτες τους θα διατηρούν συνεχή επαφή με το ραδιο- 
τηλεφωνικό κέντρο του Κεντρικού Λιμεναρχείου Θεσσαλονίκης (δίαυλοι 
07 και 12 ΥΉΡ), για την άμεση χρησιμοποίησή τους εφόσον απαιτηθεί. 

Άρθρο 12 

Πυρασφάλεια εγκαταστάσεων - προβλητών 

1. Εκείνοι που καθ’ οιονδήποτε τρόπο έχουν την εκμετάλλευση εγκα¬ 
ταστάσεων όπου διενεργούνται φορτοεκφορτώσεις επικινδύνων υλών, 
υποχρεούνται να εξοπλίσουν αυτές με επαρκή μέσα (αντιμετώπισης πυρ- 
καιάς, καθώς και με σύστημα συνενόησης για άμεση ειδοποίηση της πυ¬ 
ροσβεστικής υπηρεσίας του λιμένος, σε περίπτωση ατυχήματος. 

2. Περί της καταλληλότητας του εξοπλισμού των εγκαταστάσεων 
και (προβλητών της προηγούμενης παραγράφου πρέπει να γνωματεύει 
σαν αρμόδια η Πυροσβεστική Υπηρεσία. 

Άρθρο 13 
Γενικές Διατάξεις 

1. Οι ιδιοκτήτες, κυβερνήτες και τα πληρώματα των ρυμουλκών 
υποχρεούνται να συμμορφώνονται απροφάσιστα στις διαταγές της Λιμε¬ 
νικής Αρχής και να συνδράμουν αυτήν σε θέματα που αφορούν την ναυ- 
σιπλοιία, την δημόσια τάξη και ασφάλεια του λιμανιού και των τεχνικών 
έργων αυτού. Αρμόδια να κρίνει εάν και πότε συντρέχουν οι πιο πάνω 
περιπτώσεις είναι η Λιμενική Αρχή. 

2. Κατά την διενέργεια όλων γενικά των ρυμουλκικών εργασιών 
πρέπει να λαμβάνονται υπόψη οι ειδικές οδηγίες της Διεύθυνσης Ελέγ¬ 
χου Εμπορικών πλοίων που αναφέρονται στην ασφαλή ρυμούλκηση. 

3. Σε κάθε τυχόν προκύπτουσα διαφορά ή αμφισβήτηση κατά την 
εφαρμογή του παρόντος Κανονισμού, η λύση δίδεται από την αρμόδια 
Λιμενική Αρχή, της οποίας η απόφαση είναι υποχρεωτική. 

Άρθρο 14 

Καταργούμενες διατάξεις 

Από την έναρξη ισχύος των διατάξεων του παρόντος Κανονισμού κα- 
ταργούνται οι διατάξεις των άρθρων 2, 3, 16, 17 και 18 του αριθ. 35 
ΕΚΛΘ (ΦΕΚ 382 Β/1989) καθώς και κάθε άλλη διάταξη που ανάγε¬ 
ται σε θέματα που ρυθμίζει ο Κανονισμός αυτός ή αντίκειται στις διατά¬ 
ξεις του. 

Άρθρο 15 

Οι παραβάτες του παρόντος Κανονισμού, του οποίου η ισχύς αρχίζει 
από τη δημοσίευση στην Εφημερίδα της Κυβερνήσεως και η εκτέλεση 
του ανατίθεται στα Λιμενικά Όργανα, ανεξάρτητα από τις αυντρέχου- 
σες ποινικές ή αστικές ευθύνες κατά την ισχύουσα νομοθεσία υπόκεινται 
και στις κυρώσεις του άρθρου 157 του ΝΔ 187/73 (ΦΕΚ 261 Α/73) 
όπως τροποποιήθηκε με το ΠΔ 207/85 (ΦΕΚ 760 Α/3.5.1985). 

Θεσσαλονίκη, 6 Ιουνίου 1989 

Ο Κεντρικός Λιμενάρχης 
Πλοίαρχος Λ.Σ. ΜΑΝΩΛΑΚΟΣ Α. 

Β) Ορίζουμε ημερομηνία έναρξης ισχύος αυτού από την ημέρα δημο¬ 
σίευσής του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 1 Σεπτεμβρίου 1989 

Ο ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 
-+- 

Αριθ. 3131/231/89 (7) 

Έγκριση του Ειδικού Κανονισμού του Λιμένα Λαυρίου αριθ. 22. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με; 

1. Τις διατάξεις του άρθρου 156 του Ν.Δ. 187/73 «περί Κώδικος 
Δημοσίου Ναυτικού Δικαίου». 

2. Το έγγραφο του Νομάρχη Ανατολικής Αττικής αριθ. 16426/ 


8.6.89. 

3. Το σχέδιο του Ειδικού Κανονισμού του Λιμένα Λαυρίου, που μας 
υποβλήθηκε με την αναφορά της Λιμενικής Αρχής Λαυρίου αριθ. 
3121/10/89/28.8.89, και επειδή με τις παραπάνω διατάξεις ρυθμί¬ 
ζονται θέματα που κανονίζουν την εύρυθμη λειτουργία του λιμένα, απο¬ 
φασίζουμε; 

Άρθρο Μόνο 

α) Εγκρίνουμε τον παρακάτω Ειδικό Κανονισμό του Λιμένα Λαυρίου 
αριθ. 22. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΛΑΥΡΙΟΥ 

Αριθ. 22 

Κανονισμός για τα μέτρα ασφάλειας κατά τις διενεργούμενες εργασίες 
φόρτωσης ή εκφόρτωσης υγρών χύμα ουσιών, υγροποιημένων αε¬ 
ρίων που μεταφέρονται με δεξαμενόπλοια και των καταλοίπων τους 
από/σε βυτιοφόρα οχήματα. 

Ο ΛΙΜΕΝΑΡΧΗΣ ΛΑΥΡΙΟΥ 
Έχοντας υπόψη: 

α. Τις διατάξεις του δια του από 9 Ιουνίου 1948 Β.Δ. Κωδικοποιηθέ- 
ντος Νόμου 499/1947 «περί πειθαρχικής εξουσίας των προϊσταμένων 
Λιμενικών Αρχών» (ΦΕΚ 162/Α’), συνδυαζόμενες με τα άρθρα 141- 
157 του Ν.Δ. 187/73 με το οποίο κυρώθηκε ο Κώδικας Δημοσίου 
Ναυτικού Δικαίου (ΦΕΚ 261/Α’/73). 

β. Τις διατάξεις του Ν.Δ. 444/70 «περί οίρμοδιότητος Λ.Σ. και σχέ¬ 
σεων προς τας αρμοδιότητας των Σωμάτων Ασφαλείας» (ΦΕΚ 39/Α'), 
αποφασίζουμε: 

Άρϋρυ 1 

Όρια ισχύος. 

Ο Ειδικός αυτός Κανονισμός λιμένα ισχύει στη χερσαία και θαλάσσια 
ζώνη του, τους λιμένες, τους όρμους, καθώς και τη θαλάσσια έκταση 
της περιοχής δικαιοδοσίας της Λιμενικής Αρχής κάι των υφισταμένων 
των Λιμενικών Σταθμών και Υπαλλήλων Λιμένα, όπως αυτή καθορίζε¬ 
ται από τις κείμενες διατάξεις. 

Άρθρο 2 ■··■'· 

Εφαρμογή του Κανονισμού. 

1. Ο Ειδικός αυτός Κανονισμός Λιμένα εφαρμόζεται κατά τις εργα¬ 
σίες φόρτωσης ή εκφόρτωσης υγροποιημένων αερίων, υγρών χύμα ου¬ 
σιών και των καταλοίπων τους από/σε Ελληνικής ή ξένης σημαίας δε¬ 
ξαμενόπλοια σε/από βυτιοφόρα οχήματα. 

2. Οι παρακάτω διατάξεις αφορούν: 

α) τις χύμα υγρές χημικές ουσίες που επιτρέπεται να μεταφέρονται σε 
χημικά δεξαμενόπλοια, 

β) τα κατάλοιπα των παραπάνω χημικών ουσιών, 
γ) τα χύμα υγροποιημένα αέρια που επιτρέπεται να μεταφέρονται σε 
υγραεριοφόρα δεξαμενόπλοια και 

δ) τις υπόλοιπες υγρές ουσίες που επιτρέπεται να μεταφέρονται με δε¬ 
ξαμενόπλοια. 

3. Οι παρακάτω διατάξεις δεν αφορούν: 

3.1. Τις εργασίες φόρτωσης ή εκφόρτωσης ύδατος, υγρών τροφίμων 
και ποτών που μεταφέρονται με δεξαμενόπλοια από/σε βυτιοφόρα οχή¬ 
ματα. 

3.2. α) Το χύμα αργό πετρέλαιο που μεταφέρεται σε πετρελαιοφόρα 
δεξαμενόπλοια. 

β) Τα υγρά καύσιμα προϊόντα του αργού πετρελαίου που μεταφέρο- 
νται σε πετρελαιοφόρα δεξαμενόπλοια. 

γ) Τα πετρελαιοειδή κατάλοιπα των πλοίων. 

Τα θέματα της παραγράφου 3.2. αντιμετωπίζονται στο Άρθρο 20 
του Ειδικού Κανονισμού Λιμένα για τη φόρτωση και εκφόρτωση επικίν¬ 
δυνων φορτίων. 

Άρθρο 3 

Ορισμοί. 

I. Για την εφαρμογή του Κανονισμού αυτού νοούνται ως: 

1) Ουσίες: Οι μεμονωμένες ουσίες ή μίγματα αυτών. 

-2) Εύφλεκτες υγρές ουσίες: Οι ουσίες που σε δοκιμή κλειστού δοχείου 
έχουν σημείο ανάφλεξης 60 °0 και κάτω. 

3) Τοξικές υγρές ουσίες: Αυτές που στον Διεθνή Ναυτιλιακό Κώδικα 
Επικινδύνων φορτίων του Διεθνούς Ναυτιλιακού Οργανισμού προβλέ- 
πεται να φέρουν σήμανση της κλάσης 6.1 (νεκροκεφαλή). 

4) Ουσίες κατηγορίας (I): Οι υγρές ουσίες που δεν είναι εύφλεκτες 
ούτε τοξικές και δεν περιλαμβάνονται στον πίνακα του Κεφαλαίου 17 
του Διεθνή Κώδικα για την κατασκευή και εξοπλισμό των πλοίων που 
μεταφέρουν επικίνδυνα χημικά χύμα (ΙΒΟ (Χ)ΟΕ) Ν.Δ. 126/87 (ΦΕΚ 
70/Α-/25.5.87). 

5) Ουσίες κατηγορίας (II): Οι υγρές ουσίες που χαρακτηρίζονται το¬ 
ξικές (Τ) στη στήλη (θ) του πίνακα του Κεφαλαίου 17 του παραπάνω 
κώδικα και γενικά υγρές ουσίες που είναι τοξικές. 

6) Ουσίες κατηγορίας (III): Οι υγρές ουσίες που χαρακτηρίζονται εύ¬ 
φλεκτες (Ρ) και δεν χαρακτηρίζονται τοξικές (Τ) στη στήλη (Θ) του πί¬ 
νακα του Κεφαλαίου 17 του παραπάνω Κώδικα, έχουν σημεία ανάφλε¬ 
ξης άνω των 23 °0 σε δοκιμή κλειστού δοχείου και γενικά υγρές ουσίες 
που είναι εύφλεκτες (με σημείο ανάφλεξης άνω των 23 °0 σε δοκιμή 
κλειστού δοχείου) και δεν είναι τοξικές. 

7) Ουσίες κατηγορίας (IV): Οι υγρές ουσίες που χαρακτηρίζονται εύ¬ 
φλεκτες (Ρ) και δεν χαρακτηρίζονται τοξικές (Τ) στη στήλη (Θ) του πί¬ 
νακα του Κεφαλαίου 17 του παραπάνω Κώδικα, έχουν σημείο ανάφλε¬ 
ξης κάτω των 23 ° 0 σε δοκιμή κλειστού δοχείου και γενικά υγρές ουσίες 
που είναι εύφλεκτες (με σημείο ανάφλεξης άνω των 23 °0 σε δοκιμή 
κλειστού δοχείου) και δεν είναι τοξικές. 

8) Ουσίες κατηγορίας (V): Οι υγρές ουσίες που περιλαμβάνονται στον 
πίνακα του Κεφαλαίου 17 του παραπάνω Κώδικα και δεν χαρακτηρίζο¬ 
νται ούτε εύφλεκτες (Γ) ούτε τοξικές (Τ) στη στήλη (Θ) αυτού. 

II. Σε περίπτωση αμφισβητήσεων ως προς την εφαρμογή των Κωδί¬ 
κων ή σε περίπτωση μη ταξινομημένων ουσιών αποφαίνεται ως προς 
την τοξικότητα το Γενικά Χημείο του Κράτους (Δ27). 

Άρθρο 4 

Υγρές ουσίες κατηγορίας (I). 

Επιτρέπεται η φόρτωση ή εκφόρτωση δεξαμενοπλοίων από/σε βυτιο¬ 
φόρα οχήματα χύμα υγρών ουσιών κατηγορίας (1) με τις εξής προϋπο¬ 
θέσεις: 

1) Οι σωλήνες φόρτωσης ή εκφόρτωσης πρέπει: 

α) να είναι κατάλληλοι βάσει πιστοποιητικών, για το συγκεκριμένο 
φορτίο και σύμφωνοι με τα διεθνή πρότυπα. 

β) να μην παρουσιάζουν διαρροή και 

γ) να ελέγχονται ετησίως με υδραυλική δοκιμή και η πίεση δοκιμής 
στον έλεγχό τους να είναι μιάμιση φορά της πιέσης λειτουργίας τους. 

Ο έλεγχος θα αποδεικνύεται από σχετικό πιστοποιητικό και με εγ¬ 
γραφή σε ειδικό βιβλίο δοκιμών. 

2) Οι φορτώσεις ή εκφορτώσεις πρέπει να γίνονται με ευθύνη των 
πλοιάρχων των δεξαμενοπλοίων και των οδηγών των βυτιοφόρων οχη¬ 
μάτων. 

3) Στις άδειες κυκλοφορίας των βυτιοφόρων οχημάτων αναγράφο¬ 
νται οι ουσίες που επιτρέπονται να μεταφέρονται με αυτά (εφόσον προ- 
βλέπεται από τις ισχύουσες διατάξεις του Υπουργείου Μεταφορών και 
Επικοινωνιών) και τα βυτιοφόρα οχήματα πρέπει να είναι εφοδιασμένα 
με άδεια κυκλοφορίας για τη μεταφορά των υγρών ουσιών. 

4) Τα βυτιοφόρα οχήματα να έχουν ισχύαν Δελτίο Τεχνικού Ελέγχου 
του οχήματος και του μέσου μεταφοράς (βυτίου) σύμφωνα με τις εκά- 
στοτε ισχύουσες διατάξεις του Υπουργείου Μεταφορών και Επικοινω¬ 
νιών. 

5) Οι περιοχές λιμένος που επιτρέπεται να εκτελούνται οι εργασίες 
αυτές θα απέχουν το μακρύτερο δυνατόν από τους επίσημα αναγνωρι¬ 
σμένους οικισμούς και θα καθορίζονται από το Συμβούλιο του Οργανι¬ 
σμού λιμένος ή τη Λιμενική Επιτροπή με την έναρξη ισχύος του Κανονι¬ 
σμού αυτού. 

6) Τα δεξαμενόπλοια που επιτρέπεται να φορτοεκφορτώνουν από/σε 
βυτιοφόρα οχήματα θα πληρούν τις εξής προϋποθέσεις: 

α) θα περιέχουν τόση ποσότητα φορτίου ώστε για το συγκεκριμένο 
σημείο που επελέγει να πληρούνται οι αποστάσεις που προκύπτουν από 
την εφαρμογή του άρθρου 20 του Ειδικού Κανονισμού Λιμένα για τα 
επικίνδυνα φορτία και 

β) θα περιέχουν ένα είδος φορτίων ή περισσότερα είδη φορτίου που 
από τον κανονισμό αυτό επιτρέπεται να φορτώνονται ή εκφορτώνονται 
από/σε δεξαμενόπλοια σε/από βυτιοφόρα οχήματα. 


Άρθρο 5 

Υγρές ουσίες κατηγοριών (II) και (IV). 

Απαγορεύεται η φόρτωση ή εκφόρτωση δεξαμενοπλοίων από/σε βυ¬ 
τιοφόρα οχήματα υγρών ουσιών των κατηγοριών (II) και (IV). 

Άρθρο 6 

Υγρές ουσίες κατηγορίας (III). 

Επιτρέπεται η φόρτωση ή εκφόρτωση δεξαμενοπλοίων από/σε βυτιο¬ 
φόρα οχήματα χύμα υγρών ουσιών κατηγορίας (III) από την 1η Σε¬ 
πτεμβρίου έως και την 31η Μαΐου κάθε έτους με τις εξής προϋποθέσεις: 

1) να εφαρμόζονται οι διατάξεις του άρθρου 20 του Ειδικού Κανονι¬ 
σμού Λιμένα για τη φόρτωση και εκφόρτωση επικίνδυνων φορτίων και 

2) να εφαρμόζονται οι προϋποθέσεις που απαιτούνται για τις υγρές 
ουσίες της κατηγορίας (I) στο άρθρο 4. 

Οι εργασίες αυτές για τις ουσίες της κατηγορίας (III) στο διάστημα 
από 1η Ιουνίου έως 3ΐ Αυγούστου κάθε έτους απαγορεύεται. 

Άρθρο 7 

Υγρές ουσίες κατηγορίας (V). 

Επιτρέπεται η φόρτωση ή εκφόρτωση δεξαμενοπλοίων από/σε βυτιο¬ 
φόρα οχήματα υγρών ουσιών κατηγορίας (V) με τις εξής προϋποθέσεις: 

1) να εφαρμόζονται οι προϋποθέσεις που απαιτούνται για τις υγρές 
ουσίες της κατηγορίας (I) στο Άρθρο 4 και. 

2) το προσωπικό (ξηράς - πλοίου) που ασχολείται με την φορτοεκφόρ¬ 
τωση σε όλη της διάρκεια των εργασιών πρέπει να φέρει τον εξοπλισμό 
που αναφέρεται στη στήλη (ιβ) του παραπάνω Κώδικα (ΙΒΟ ΟΟϋΕ). 

Άρθρο 8 

Κατάλοιπα των ουσιών των παραπάνω κατηγοριών (I, II, III, IV, V). 

Κατ’ εξαίρεση των ισχυουσών διατάξεων περί υποδοχής καταλοίπων 
επιτρέπεται η φόρτωση ή εκφόρτωση από/σε δεξαμενόπλοια σε/από 
βυτιοφόρα οχήματα καταλοίπων των ουσιών της κατηγορίας I, III, και 
V εφαρμοζόμενων των αντίστοιχων διατάξεων του κανονισμού αυτού 
που αναφέρονται στην κατηγορία των ουσιών από τις οποίες προέρχο¬ 
νται. 

Άρθρο 9 

Χύμα υγροποιημένα αέρια. 

Απαγορεύεται η φόρτωση ή εκφόρτωση χύμα υγροποιημένων αερίων 
που μεταφέρονται με δεξαμενόπλοια σε/από βυτιοφόρα οχήματα. 

Άρθρο 10 
Γ ενική απαγόρευση. 

Απαγορεύεται η φόρτωση ή εκφόρτωση χύμα χημικών ουσιών των 
κατηγοριών I, III και V που μεταφέρονται με δεξαμενόπλοιο σε/από βυ¬ 
τιοφόρα οχήματα εφόσον στον ίδιο Νομό και σε όμορους Νομούς, όπου 
υπάρχει οδική επικοινωνία με την αιτούμενη περιοχή φορτοεκφόρτω¬ 
σης, λειτουργεί κατάλληλη επαρκής και διαθέσιμη μόνιμη εγκατάσταση 
με μόνιμο σύστημα σωληνώσεων για την υποδομή των ουσιών αυτών, 
απευθείας από/σε δεξαμενόπλοια. 

Η ύπαρξη δεξαμενών στους Νομούς και η καταλληλότητα αυτών, θα 
αποδεικνύεται με βεβαίωση δωδεκάμηνης ισχύος που θα χορηγούν οι 
αρμόδιες Νομαρχίες. Από τις Νομαρχίες επίσης θα βεβαιώνεται η επάρ¬ 
κεια και διαθεσιμότητα αυτών των δεξαμενών. 

Άρθρο 11 

Αναστολή ισχύος του παρόντος κανονισμού. 

Ο Κανονισμός αυτός δεν ισχύει ύστερα από απόφαση του Υπουργού 
Εμπορικής Ναυτιλίας: 

α) σε περιπτώσεις κρίσης ή πολέμου και 

β) σε περιπτώσεις κατάστασης έκτακτης ανάγκης κατά την έννοια 
του Π.Δ. 17/1974 «περί πολιτικής σχεδιάσεως εκτάκτου ανάγκης». 

Τελικές διατάξεις. 

Οι παραβάτες του παρόντος, η ισχύς του οποίου αρχίζει από τη δημο¬ 
σίευσή του στην Εφημερίδα της Κυβερνήσεως και η εκτέλεσή του ανατί- 

θετοα στα Λιμενικά Όργανα της Υπηρεσίας μας, ανεξάρτητα από τις 
αστικές και ποινικές ευθύνες σύμφωνα με την κείμενη νομοθεσία, υπό- 
κεινται και στις κυρώσεις του άρθρου 157 του Ν.Δ. 187/73 (ΦΕΚ 
261 /Α’/73), με το οποίο κυρώθηκε ο Κώδικας Δημοσίου Ναυτικού Δι¬ 
καίου, όπως τροποποιήθηκε με το Π.Δ. 207/85 (ΦΕΚ 76/Α'/ 
3.5.1985). 

Λαύριο, 5 Ιουνίου 1989 
Ο Λιμενάρχης 

Υποπλοίαρχος Λ.Σ. ΑΝΑΡΓΥΡΟΣ ΦΑΚΙΝΟΣ 

β) Ορίζουμε ημερομηνία έναρξης ισχύος του Κανονισμού αυτού, την 
ημέρα δημοσίευσής του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 6 Σεπτεμβρίου 1989 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 
-*- 

Αριθ. 11059 (8) 

Σύσταση ίδιου Νομικού Προσώπου στην Κοινότητα Πατρίδας Ν. Ημα¬ 
θίας με την επωνυμία Σχολική Επιτροπή Δημοτικού Σχολείου και 
Νηπιαγωγείου Πατρίδας». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 175 του Δ.Κ.Κ. (Π.Δ. 76/1985) «κω¬ 
δικοποίηση του Δημοτικού και Κοινοτικού Κώδικα». 

2. Τις διατάξεις της αριθ, Δ4/162/24.3.1989 κοινής υπουργικής 
απόφασης των Υπουργών Εσωτερικών, Οικονομικών, Εθνικής Παι¬ 
δείας και Θρησκευμάτων και Περιβάλλοντος, Χωροταξίας και Δημο¬ 
σίων Έργων (ΦΕΚ 238/Β-/5.4.1989). 

3. Την αριθ. 66/1989 απόφαση του Κοινοτικού Συμβουλίου Πατρί¬ 
δας, αποφασίζουμε: 

Νομιμοποιούμε την αριθ. 66/1989 απόφαση του Κοινοτικού Συμ¬ 
βουλίου Πατρίδας με την οποία συνιστάται νομικό πρόσωπο δημοσίου 
δικαίου, με την πιο κάτω, κατ’ άρθρο αναφερόμενη ονομασία, σκοπό, 
λειτουργία κ.λπ. 

1. Συνιστάται στην Κοινότητα Πατρίδας του Νομού Ημαθίας ίδιο 
Νομικό Πρόσωπο με την επωνυμία «Σχολική Επιτροπή Δημοτικού 
Σχολείου & Νηπιαγωγείου Πατρίδας Ημαθίας». 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

-Η εκτέλεση μικρών έργων για επισκευή και συντήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα, για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από εννεαμελές Διοικητικό Συμ¬ 
βούλιο αποτελούμενο από: 

α) Του εκάστοτε Πρόεδρο της Κοινότητας, ως Πρόεδρο. 

β) Τρεις Κοινοτικούς Συμβούλους. 

γ) Το Διευθυντή του Δημοτικού Σχολείου Πατρίδας. 

δ) Τη Διευθύντρια του Νηπιαγωγείου Πατρίδας. 

ε) Έναν εκπρόσωπο του Συλλόγου Γονέων και Κηδεμόνων. 

στ) Δύο κατοίκους της Κοινότητας. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική ή κοινοτική πε¬ 
ρίοδο. 

Το Δ.Σ. εκλέγει αντιπρόεδρο, γραμματέα. 

5. Πόροι του Νομικού Προσώπου είναι: 
α) Ετήσια επιχορήγηση της Κοινότητας, 
β) Ετήσια επιχορήγηση του Κράτους. 


γ) Κάθε είδους εισφορές, δωρεές, κληρονομιές, κληροδοσίες. 

6) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Διοικητικό Συμβούλιο εκπροσωπείται στα δικαστήρια και σε 
κάθε δημόσια αρχή από τον Πρόεδρο του Διοικητικού Συμβουλίου και 
όταν αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 6 Σεπτεμβρίου 1989 

Η Νομαρχεύουσα Δ/ντρια 

ΜΑΡΙΑ ΚΑΡΑΔΗΜΗΤΡΙΟΥ 

-φ- 

Αριθ. II186 (9) 

Σύσταση Νομικού Προσώπου Δημοσίου Δικαίου στην Κοινότητα Κάτω 
Κλεινών Ν. Φλώρινας με την επωνυμία «Σχολική Επιτροπή Νηπια¬ 
γωγείου - Δημοτικού - Γυμνασίου Κάτω Κλεινών». 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις του άρθρου 175 του Π. Δ/τος 76/1985 «Δημοτικός 
και Κοινοτικός Κώδικας», όπως τροποποιήθηκαν και συμπληρώθηκαν 
με το άρθρο 11 παρ. 2 και 3 του Ν. 1832/89. 

2. Την αριθ. Δ4/162/24.3.1989 κοινή απόφαση των Υπουργών 
Εσωτερικών, Οικονομικών, Εθνικής Παιδείας και Θρησκευμάτων και 
Περιβάλλοντος, Χωροταξίας και Δημοσίων Έργων (ΦΕΚ 238/Β - / 
5.4.1989), με την οποία προβλέπεται η σύσταση δημοτικών ή κοινοτι¬ 
κών νομικών προσώπων με την επωνυμία «Σχολική Επιτροπή». 

3. Την αριθ. 17/1989 απόφαση του Κοινοτικού Συμβουλίου Κάτω 
Κλεινών, αποφασίζουμε: 

1. Συνιστούμε νομικό πρόσωπο δημοσίου δικαίου με την επωνυμία 
«Σχολική Επιτροπή Νηπιαγωγείου - Δημοτικού - Γυμνασίου Κάτω 
Κλεινών» στην Κοινότητα Κάτω Κλεινών Ν. Φλώρινας. 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

. γ) Η αποκατάσταση φθορών και ζημιών των επιτελών, εξοπλισμού 
και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα, για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 7μελές Διοικητικό Συμβούλιο 
αποτελούμενο από τους: 

α) Εκάστοτε Πρόεδρο της Κοινότητας, ως Πρόεδρο, 
β) Δύο Κοινοτικούς Συμβούλους που ορίζονται με απόφαση του Κοι¬ 
νοτικού Συμβουλίου. 

γ) Το Διευθυντή του Νηπιαγωγείου, 
δ) Το Διευθυντή του Δημοτικού Σχολείου, 
ε) Το Διευθυντή του Γυμνασίου. 

στ) Έναν εκπρόσωπο του Συλλόγου Γονέων και Κηδεμόνων. 

4. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας κοινοτικής περιόδου. 

Η θητεία των μελών του Διοικητικού Συμβουλίου ακολουθεί τη κοι¬ 
νοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 
α) Ετήσια επιχορήγηση της Κοινότητας, 
β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 

6) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Περιουσία: 

Ολόκληρη η υφιστάμενη κινητή και ακίνητη περιουσία της σχολικής 

μονάδας. 

7. Το Νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 


Η απόφαση αυτή να δημοαιευθεί στην Εφημερίδα της Κυβερνήαεως. 
Φλώρινα, 31 Αυγούστου 1989 
Ο Νομαρχών Δ/ντής 
ΑΓΓ. ΑΣΗΜΑΚΟΠΟΤΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



